कालायगांव,जानुवारि 2: बड’लेन्ड टेरिटरियेल एरिया डीसट्री (बीटीएडी) हालामनि सिङाव थानाय बीटीसी खुंथायनि EM जगदिस सरकार बिथांआ कालायगांव ओनसोलाव थानाय साफ्रोमबो सुबुंनिसिम प्रेस रिलिसनि गेजेरखौ गोदान बोसोरनि हामब्लायथि जासिहरदों।
 बिथांआ बुङोदि, गोदान बोसोरआ जेब्लायबो गोनां, जाय बोसोराव मावनांगौ हाबानि फारसे आद्रा थानाय खामानि आरो गोदान बोसोरनि गोदान गोजौ थांखि लायनायजों जाहाथे गोदान बोसोराव जाफुंसारो होन्ना हामब्लायति जासिहरो।
 जों जोंनि सोलोंबोनाय रोंगौतिखौ लानानै गाबोन्नि थाखाय जाहाथे साबसिन मावफुंलांनो हायो, बेखौ नोजोर होनानै गोदान बोसोराव गोजौ खांथि लानानै दावगालांनो नांगौ होन्ना बुङो।  बेजों लोगोसे बिथांआ गोदान बोसोराव फारफ्रोमबो बिथिंआव जौगाखां लाबोनो हागोन आरो बीटीएडि ओनसोलाव गोजोन फैगोन होन्ना मिजिं थिदों। 